**Dan sjećanja na Vukovar**

Učenici naše škole obilježili su 18. 11., Dan sjećanja na Vukovar. U znak sjećanja i odavanja počasti braniteljima i žrtvama Domovinskog rata u holu škole zapalili smo svijeće i izložili plakat posvećen Vukovaru, simbolu Domovinskog rata, koji je prije 22 godine, na dan 18. studenoga 1991. godine pao u neprijateljske ruke. Na satima povijesti učenici su gledali film Pad Vukovara i Heroji Vukovara te razgovarali s nastavnicima o teško proživljenim trenucima naše zemlje i naših ljudi u ratu.

Također, učenici 8.-ih razreda tradicionalno svake godine održavaju izvanučioničku nastavu u Vukovaru gdje posjećuju mjesta sjećanja i slijede tragični križni put ranjenika iz Vukovarske bolnice prema Ovčari i Memorijalnom groblju žrtava iz Domovinskog rata.